
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/81/10.03.2005

	
	
	


A  V  I  Z

asupra proiectului de Lege pentru respingerea Ordonanţei de urgenţă a Guvernului nr. 127/2004 privind preluarea de către Autoritatea pentru Valorificarea Activelor Statului a unor crenţe neperformante de la Banca Română pentru Dezvoltare S.A. – Groupe Societe Generale

În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege pentru respingerea Ordonanţei de urgenţă a Guvernului nr. 127/2004 privind preluarea de către Autoritatea pentru Valorificarea Activelor Statului a unor crenţe neperformante de la Banca Română pentru Dezvoltare S.A. – Groupe Societe Generale, Camera Deputaţilor fiind  Cameră decizională, trimis cu adresa nr.  PLx 69/07.03.2005.



Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de lege în şedinţa din 9 martie 2005.


Proiectul de lege vizează instituirea unor măsuri în vederea preluării de către AVAS a unor creanţe neperformante de la Banca Română pentru Dezvoltare S.A. – Groupe Societe Generale, prin derogare de la art. 17 alin. (1) din Ordonanţa de urgenţă a Guvernului nr. 51/1998 privind valorificarea unor active ale statului, republicată, cu modificările şi completările ulterioare, la valoarea de tranzacţionare de 7.200.000 dolari SUA.

Proiectul de lege a fost adoptat de Senat în şedinţa din 28 februarie 2005.
În urma dezbaterilor, membrii Comisiei pentru politică economică, reformă şi privatizare au hotărât în unanimitate ca proiectul de lege să fie avizat, în forma adoptată de Senat.

                PREŞEDINTE,


     Mihai Tudose
         SECRETAR






    Vasile Cosmin Nicula
                                                                                                                       

Expert parlamentar

                                                                                                               


Alina Hodivoianu 

